**OBČINA**

Občina je območje, kjer prebivalci ( občani) urejajo pomembne skupne zadeve. Skrbijo za: šole, vrtce, zdravstvene domove, ceste, vodovod, odlaganje in odvoz odpadkov,… Ker s tem upravljajo, jim pravimo tudi **upravne enote**.

Občina je najmanjša upravna enota naše države. Najvišji organ, ki odloča o zadevah v občini, je občinski svet. Na čelu občine je župan, ki ga prebivalci občine volijo vsaka štiri leta na občinskih volitvah.

Nekatere občine so razdeljene na **krajevne skupnosti, vaške skupnosti ali četrtne skupnosti**.

Vsaka občina ima občinsko središče. To je največje naselje v občini. Lahko ima tudi svoj grb in svojo zastavo.

**MESTNA OBČINA LJUBLJANA – MOL**

Mestna občina Ljubljana je ena izmed enajstih mestnih občin v Sloveniji, katere središče je mesto Ljubljana, glavno mesto Slovenije.

Naša občina ima svoj grb in zastavo. Nariši ju.

Razdeljena je na sedemnajst četrtnih skupnosti, ki so ožji deli Mestne občine Ljubljana. Tudi četrtna skupnost ima svet , vodi pa jo predsednik četrtne skupnosti.

Naša šola stoji v **četrtni skupnosti Vič**.

https://www.ljubljana.si/sl/moja-ljubljana/cetrtne-skupnosti-v-ljubljani/cetrtne-skupnosti-v-ljubljani-2/cetrtna-skupnost-vic/

**Razišči.**

1. Koliko občin je v Sloveniji?
2. Kako se imenuje občina v kateri je tvoj domači kraj?
3. Ali poznaš sosednje občine?
4. Na katere manjše enote je razdeljena?
5. Kakšna sta grb in zastava Mestne občine Ljubljana?
6. Koliko četrtnih skupnosti je v naši občini?
7. V kateri četrtni skupnosti živiš?
8. Kdo je predsednik četrtne skupnosti Vič?
9. Zakaj meniš, da je mestna občina razdeljena na četrtne skupnosti?

Če imaš možnost, učni list natisni in ga prilepi v zvezek. Nato odgovori na vprašanja.

Če učnega lista nimaš možnosti natisniti, napiši v zvezek samo naslov in sicer

OBČINA, MESTNA OBČINA LJUBLJANA, nato odgovori na vprašanja z učnega lista.